Jacob Rees-Mogg

Jacob William Rees-Mogg (s. 24. toukokuuta 1969 Hammersmith, Britannia) on brittiläinen konservatiivipoliitikko, joka on toiminut liiketoiminta-, energia- ja teollisuusstrategiaministerinä syyskuusta 2022 lähtien. Aiemmin hän on toiminut brexit-mahdollisuuksien ja hallinnon tehokkuuden apulaisministerinä vuonna 2022 sekä alahuoneen johtajana ja Lord President of the Councilina vuosina 2019–2022. Hän on ollut Yhdistyneen kuningaskunnan alahuoneen jäsen vuodesta 2010. Katolinen, Etonin kuuluisan poikakoulun kasvatti ja brittiläistä yläluokkaa edustava Rees-Mogg on noussut kovan brexitin johtohahmoksi.

Rees-Mogg aloitti julkisen uransa nuorena, ja jo hänen ollessaan 16-vuotias hänestä sanottiin: ”Jacobia on haastateltu niin usein, että hän uskoo jo oppineensa taidon.” Rees-Moggia on pidetty niin elitistisenä ja vanhoillisena, että hän on saanut lempinimen ”kunnianarvoisa jäsen 1700-luvulta”, kun brittiparlamentin jäseniä on tapana kutsua parlamentissa vaalipiirin mukaan, esimerkiksi ”kunnianarvoisa jäsen Chesterfieldistä”.

Rees-Moggin puoliso on Helena Anne Beatrix Wentworth Fitzwilliam de Chair. Heillä on kuusi lasta. Hänen isänsä oli William Rees-Mogg, joka toimi The Timesin päätoimittajana vuosina 1967–1981.

Lähteet

Aiheesta muualla 

Brittiläiset poliitikot
Yhdistyneen kuningaskunnan alahuoneen jäsenet
Vuonna 1969 syntyneet
Elävät henkilöt